Kristin Alve Glad (født 1982) er en norsk psykolog og seniorforsker ved Nasjonalt kunnskapssenter om vold og traumatisk stress (NKVTS) som forsker på katastrofer, terror og posttraumatisk stress. Hun har forsket mye på traumer hos de overlevende og pårørende etter terrorangrepene i Norge 2011 (Utøya-studien). Hun har også forsket på tsunamikatastrofen i 2004 og på traumefokusert kognitiv atferdsterapi.